
మెగాపవర్స్టార్ రామ్చరణ్ భార్య ఉపాసన క్రిస్మస్ వేడుకలను అంగరంగ వైభవంగా నిర్వహిస్తారనే విషయం తెలిసిందే. క్రిస్మస్ సందర్భంగా ఇంట్లోనే క్రిస్మస్ ట్రీని ఏర్పాటు చేసి కొంత మంది సెలబ్రిటీలను కూడా ఆహ్వానించారు. ఎన్టీయార్, శర్వానంద్, సందీప్ వంటి సినీ ప్రముఖులు క్రిస్మస్ ట్రీని చూడడానికి చెర్రీ ఇంటికి వచ్చారు.తాజాగా చెర్రీ, ఉపాసన జంట క్రిస్మస్ వేడుకలను `ఆశ్రయ్ ఆకృతి`లో చిన్న పిల్లల మధ్య సరదాగా చేసుకున్నారు. పలు లోపాలు గల చిన్నపిల్లలకు ఆశ్రయమిచ్చే సంస్థ `ఆశ్రయ్ ఆకృతి`. ఆ పిల్లల మధ్య నవ్వుతూ సందడిగా క్రిస్మస్ సంబరాలు చేసుకున్నారు చెర్రీ, ఉపాసన. ఆ వీడియోను చెర్రీ తన ఫేస్బుక్ ఖాతాలో పోస్ట్ చేశాడు. `ఆశ్రయ్ ఆకృతిలో చిన్నపిల్లల ప్రేమ, అభిమానం నాకు ఎంతో సంతోషాన్ని కలిగించింది. క్రిస్మస్ సందర్భంగా ప్రేమను, ఆనందాన్ని వ్యాప్తి చేయండి` అని చెర్రీ కామెంట్ చేశాడు.

megapavarstar ramcharan bharya upaasana crismus vedukalanu angaranga vaibhavangaa nirvahistaarane vishayam telisinde. crismus sandarbhamgaa intlone crismus treeni erpaatu chesi kontha mandi selabritylanu kuudaa aahvaaninchaaru. enteer, sarvanand, sandip vanti cinee pramukhulu crismus treeni chudadaniki cherri intiki vachaaru.taajaagaa cherri, upaasana janta crismus vedukalanu `ashray aakruti`loo chinna pillala madhya saradaagaa chesukunnaru. palu lopalu gala chinnapillalaku aashrayamichhe samstha `ashray aakruti`. aa pillala madhya navvutuu sandadigaa crismus sambaraalu chesukunnaru cherri, upaasana. aa veediyonu cherri tana fasebook khaataalo post cheshaadu. `ashray aakrutilo chinnapillala prema, abhimanam naaku entho santoshaanni kaliginchindi. crismus sandarbhamgaa premanu, aanandaanni vyaapti cheyandi` ani cherri comment cheshaadu.